Philip, hertug av Edinburgh

Philip, hertug av Edinburgh, opprinnelig prins Philip av Hellas og Danmark, (1921–2021) var prinsgemal (ektefellen) til dronning Elizabeth II av Storbritannia og medlem av den britiske kongefamilien. Han var også kjent som prins Philip av det Det forente kongerike Storbritannia og Nord-Irland. Han var det lengste mannlige medlemmet av den britiske kongefamilien. Da han trakk seg fra sine kongelige oppgaver den 2. august 2017, 96 år gammel, hadde han gjennomført 22 219 engasjementer på egen hånd, og holdt 5 493 taler siden 1952.

 Bakgrunn og virke 
Philip ble født den 10. juni 1921 som prins av Hellas og Danmark. Han var sønn av prins Andreas av Hellas og Danmark og prinsesse Alice av Battenberg. Han var medlem av fyrstehuset Schleswig-Holstein-Sonderburg-Glücksburg (ofte bare kalt Glücksburg). Dette er en yngre linje av huset Oldenburg som nedstammer fra Christian III av Danmark og Norge, og som etter mange hundre års fravær fra den danske tronen igjen kom på tronen i Danmark i 1863 med Philips oldefar, Christian IX av Danmark. Samme år ble imidlertid Philips farfar, prins Vilhelm, valgt til konge av Hellas som Georg I av Hellas. Dermed var Philip både medlem av den greske kongefamilien, og et mindre sentralt medlem av den danske kongefamilien. 

Philip hadde fire eldre søstre: Margarita (1905–1981, gift prinsesse av Baden), Theodora (1906–1969, gift prinsesse av Baden), Cecilie (1911–1937, gift arvehertuginne av Hessen) og Sophie (1914–2001, gift prinsesse av Hessen og senere Hannover).

Philips familie måtte reise i eksil kort etter at Philip ble født. Det ble tidlig klart at hans mor var psykisk syk og hun ble etter hvert innlagt på en psykiatrisk klinikk og trakk seg siden helt inn i en religiøs orden, og hans far viste liten interesse for å ta seg av barna og døde tidlig.http://www.independent.co.uk/arts-entertainment/a-strange-life-profile-of-prince-philip-1563268.html Philip hadde derfor lite kontakt med foreldrene i oppveksten, og ble fra tiårsalderen tatt hånd om av forskjellige slektninger i Tyskland og England. Etter råd fra søsteren Theodora, gift prinsesse av Baden, gikk han på Schule Schloss Salem, som var eid av Baden-familien, noe som betød at familien slapp å betale skolepenger. Senere ble han sendt på internatskoler i Frankrike og Skottland, hvor han gikk på Gordonstoun. Både Salem-skolen og Gordonstoun er reformpedagogiske skoler som legger mye vekt på friluftsaktiviteter.

Philip snakket flytende tysk, fransk og engelsk. Til tross for at han var født som prins av Hellas og Danmark behersket han ikke dansk, og forsto bare noe gresk.

Før han giftet seg med Elisabeth i 1947, gav han avkall på sine titler som prins av Hellas og Danmark. Han tok samme år etternavnet Mountbatten, en oversettelse av Battenberg, som er hans mors familienavn (Battenberg er en morganatisk linje av huset Hessen, og har navn etter en liten by i Hessen). Han fikk i stedet flere britiske titler: hertug av Edinburgh, jarl av Merioneth og baron Greenwich,London Gazette, nr. 38128, 21. november 1947, s. 2. og tiltaleformen kongelig høyhetLondon Gazette, nr. 38128, 21. november 1947, s. 1. (som han allerede hadde som prins av Hellas). Philip ble ikke eksplisitt gjort til prins av Storbritannia, men ble gjerne omtalt som prins Philip likevel. Spørsmålet om Philip også var prins av Storbritannia var i begynnelsen uavklart, men i 1957 bestemte dronningen at han også bærer tittel som britisk prins.London Gazette, nr. 41009, 22. februar 1957, s, 5. I 1960 ble det bestemt at Philips og Elisabeths etterkommere i mannslinjen, som ikke har kongelige titler av prins eller prinsesse eller som ikke tiltales som kongelig høyhet, ville bruke etternavnet Mountbatten-Windsor.The London Gazette, nr. 41948, 5. februar 1960, med en kongelig kunngjøring datert 8. februar 1960. I praksis har likevel alle Philips og Elisabeths barn og etterkommere i mannslinje brukt etternavnet Mountbatten-Windsor når de har trengt et etternavn, etter at datteren prinsesse Anne brukte dette navnet i forbindelse med sitt bryllup i 1973 etter at Philips onkel Lord Mountbatten hadde drevet intens lobbyvirksomhet for dette.Antony Lambton (1989). The Mountbattens: the Battenbergs and young Mountbatten (s. 239). Constable Han konverterte samtidig til den angelikanske kirke, men beholdt gjennom livet et tilknytning til den den gresk-ortodokse troen.  

Philip ble den 24. juli 1952 tildelt storkors med kjede av St. Olavs Orden. 

17. januar 2019 var den 97 år gamle Philip involvert i en bilulykke i nærheten av Sandringham House. En offisiell uttalelse uttalte at han var uskadd. Føreren og en passasjer i den andre bilen ble skadd, og sendt til sykehus. Tre uker senere ga Philip frivillig fra seg førerkortet. Men hertugen hadde fremdeles lov til å kjøre rundt private eiendommer, og ble sett bak rattet på eiendommen til Windsor Castle i april 2019. Den 9. januar 2021, ble Philip og dronningen vaksinert mot COVID-19 av en doktor ved Windsor Castle.

Prins Philip døde på Windsor Castle i London den 9. april 2021. Han hadde vært inn og ut fra sykehus den siste tiden. Senest i mars 2021 ble prinsen skrevet ut etter en vellykket hjerte-operasjon.

Han hadde da vært innlagt på sykehuset siden februar 2021 i forbindelse med en infeksjon. I løpet av den perioden ble han flyttet fra det offentlige sykehuset til det private sykehuset King Edward VII, der han skulle behandles. Prins Philip gikk bort 62 dager før sin fødselsdag nummer 100.

 Referanser 

 Eksterne lenker 






Kategori:Huset Glücksburg
Kategori:Familien Mountbatten-Windsor
Kategori:Kongelige briter
Kategori:Britiske prinser
Kategori:Kongelige grekere
Kategori:Storkors med kjede av St. Olavs Orden
Kategori:Order of Merit
Kategori:Personer fra Korfu regionalenhet
Kategori:Feltmarskalker